#ParadisePaper꞉ ਪ੍ਰਿੰਸ ਚਾਰਲਸ ਦੀ ਕਲਾਈਮੇਟ ਸਮਝੌਤੇ ਤਬਦੀਲ ਕਰਵਾਉਣ ਲਈ ਮੁਹਿੰਮ ਨਿੱਜੀ ਫਾਇਦੇ ਲਈ ਸੀ?\nਡੱਚੀ ਆਫ਼ ਕਾਰਨਵਲ ਰਾਜਕੁਮਾਰ ਚਾਰਲਸ ਦੀ ਨਿੱਜੀ ਅਸਟੇਟ ਹੈ।

ਟੈਕਸ ਬਚਾਉਣ ਵਾਲੇ ਅਮੀਰਾਂ ਬਾਰੇ ਖੁਲਾਸੇ

#ParadisePapers: ਕਿਹੜੇ ਭਾਰਤੀਆਂ ਦੇ ਨਾਂ ਆਏ?

ਪੈਰਾਡਾਈਸ ਪੇਪਰਜ਼ ਦਰਸਾਉਂਦੇ ਹਨ ਕਿ ਅਸਟੇਟ ਨੇ 2007 ਵਿੱਚ ਲੁਕਵੇਂ ਰੂਪ ਵਿੱਚ, ਬਰਮੂਡਾ ਦੀ ਕੰਪਨੀ ਵਿੱਚ ਸ਼ੇਅਰ ਖ਼ਰੀਦੇ। ਵਾਤਾਵਰਣ ਦੀ ਤਬਦੀਲੀ ਸੰਬੰਧੀ ਸਮਝੌਤਿਆਂ ਨੂੰ ਤਬਦੀਲ ਕਰਨ ਨਾਲ ਇਸ ਕੰਪਨੀ ਨੂੰ ਫਾਇਦਾ ਹੋਣਾ ਸੀ।

ਚਾਰਲਸ, ਸਸਟੇਨੇਬਲ ਫੋਰਸਟਰੀ ਮਨੇਜਮੈਂਟ ਲਿਮਟਿਡ ਕੰਪਨੀ ਦੇ ਨਿਰਦੇਸ਼ਕ ਦੇ ਦੋਸਤ ਸਨ।

ਡੱਚੀ ਆਫ਼ ਕਾਰਨਵਲ ਦਾ ਕਹਿਣਾ ਹੈ ਕਿ ਕੰਪਨੀ ਦੇ ਨਿਵੇਸ਼ ਵਿੱਚ ਰਾਜਕੁਮਾਰ ਦੀ ਕੋਈ ਸਿੱਧੀ ਸ਼ਮੂਲੀਅਤ ਨਹੀਂ ਹੈ।

ਕਲੇਰੰਸ ਹਾਊਸ ਦੇ ਇੱਕ ਬੁਲਾਰੇ ਨੇ ਕਿਹਾ ਕਿ ਪ੍ਰਿੰਸ ਆਫ ਵੇਲਸ "ਕਤਈ ਕਿਸੇ ਮੁੱਦੇ ਉੱਪਰ ਸਿਰਫ਼ ਇਸ ਕਰਕੇ ਹੀ ਨਹੀਂ ਬੋਲੇ ਕਿ ਇਸ ਨੇ [ਡੱਚੀ ਆਫ਼ ਕਾਰਨਵਾਲ] ਕੰਪਨੀ ਵਿੱਚ ਨਿਵੇਸ਼ ਕੀਤਾ ਹੋਵੇਗਾ।

"ਵਾਤਾਵਰਣ ਦੀ ਤਬਦੀਲੀ ਸੰਬੰਧੀ ਮਾਮਲੇ ਵਿੱਚ ਉਨ੍ਹਾਂ ਦੇ ਵਿਚਾਰ ਸਭ ਨੂੰ ਪਤਾ ਹਨ। ਉਹ ਗਲੋਬਲ ਵਾਰਮਿੰਗ ਦੇ ਸਾਡੇ ਵਾਤਾਵਰਨ ਲਈ ਖਤਰੇ ਬਾਰੇ 30 ਸਾਲਾਂ ਤੋਂ ਸੁਚੇਤ ਕਰ ਰਹੇ ਹਨ।

"ਕਾਰਬਨ ਮਾਰਕਿਟਾਂ ਮਹਿਜ਼ ਇੱਕ ਉਦਾਹਰਣ ਹਨ, ਜਿਨ੍ਹਾਂ ਬਾਰੇ ਰਾਜਕੁਮਾਰ ਨੇ 1990 ਤੋਂ ਮੁਹਿੰਮ ਚਲਾਈ ਅਤੇ ਜਿਸ ਨੂੰ ਉਹ ਅੱਜ ਵੀ ਉਤਸ਼ਾਹਿਤ ਕਰ ਰਹੇ ਹਨ।"

'ਹਿੱਤਾਂ ਦਾ ਟਕਰਾਉ'

ਬੁਲਾਰੇ ਨੇ ਅੱਗੇ ਕਿਹਾ ਕਿ, ਰਾਜਕੁਮਾਰ ਚਾਰਲਸ, "ਵਿਸਥਰਿਤ ਮੁੱਦਿਆਂ ਉੱਪਰ ਵਿਚਾਰ ਅਤੇ ਮਸ਼ਵਰੇ ਦੇਣ ਲਈ ਅਜ਼ਾਦ" ਸਨ। ਰਾਜਕੁਮਾਰ ਹਿੱਤਾਂ ਦੇ ਟਕਰਾਉ ਦੇ ਮਸਲੇ 'ਤੇ "ਗਹਿਰੇ ਰੂਪ ਵਿੱਚ ਸੰਵੇਦਨਸ਼ੀਲ" ਹਨ ਪਰ "ਸਲਾਹ ਲੈਣ ਜਾਂ ਨਾ ਲੈਣ ਦਾ ਫ਼ੈਸਲਾ ਦੂਸਰਿਆਂ ਨੇ ਕਰਨਾ ਹੈ।"

ਜਨਤਕ ਜੀਵਨ ਦੇ ਸਟੈਂਡਰਡਾਂ ਬਾਰੇ ਕਮੇਟੀ ਦੇ ਸਾਬਕਾ ਚੇਅਰਮੈਨ, ਅਲਿਸਟਰ ਗ੍ਰਾਹਮ ਨੇ ਕਿਹਾ ਕਿ ਪ੍ਰਿੰਸ ਚਾਰਲਸ ਦੇ ਕੰਮਾਂ ਕਰਕੇ ਗੰਭੀਰ 'ਹਿੱਤਾਂ ਦਾ ਟਕਰਾਉ' ਪੈਦਾ ਹੋਇਆ।

ਉਨ੍ਹਾਂ ਕਿਹਾ, "ਉਹ ਜੋ ਕੁਝ ਜਨਤਕ ਰੂਪ ਵਿੱਚ ਹਾਸਲ ਕਰਨ ਦੀ ਕੋਸ਼ਿਸ਼ ਕਰ ਰਹੇ ਹਨ ਅਤੇ ਉਨ੍ਹਾਂ ਦੀ ਆਪਣੀ ਡੱਚੀ ਆਫ਼ ਕਾਰਨਵਲ ਦੇ ਨਿਵੇਸ਼ਾਂ ਵਿੱਚਾਲੇ 'ਹਿੱਤਾਂ ਦਾ ਟਕਰਾਉ' ਹੈ।

"ਅਤੇ ਮੈਨੂੰ ਲਗਦਾ ਹੈ ਕਿ ਇਹ ਮੰਦਭਾਗਾ ਹੈ ਕਿ ਕੋਈ ਉਨ੍ਹਾਂ ਦੇ ਮਹੱਤਵ ਵਾਲਾ, ਕੋਈ ਉਨ੍ਹਾਂ ਦੇ ਪ੍ਰਭਾਵ ਵਾਲਾ ਅਜਿਹੇ ਗੰਭੀਰ 'ਹਿੱਤਾਂ ਦੇ ਟਕਰਾਉ' ਵਿੱਚ ਸ਼ਾਮਲ ਹੋ ਜਾਵੇ।

ਕਨੂੰਨੀ ਕੰਪਨੀ ਐਪਲਬਾਈ ਕੋਲ ਮੌਜੂਦ ਲੀਕ ਹੋਏ ਕਾਗਜ਼ਾਤ ਦਰਸਾਉਂਦੇ ਹਨ ਕਿ ਡੱਚੀ ਆਫ਼ ਕਾਰਨਵਲ ਨੇ 2007 ਵਿੱਚ ਕੇਮੈਨ ਟਾਪੂਆਂ ਵਿੱਚ ਚਾਰ ਵਾਰੀਆਂ ਵਿੱਚ 39 ਲੱਖ ਡਾਲਰ ਲਾ ਕੇ ਵਿਦੇਸ਼ੀ ਨਿਵੇਸ਼ ਕੀਤਾ। ਇਹ ਕਨੂੰਨੀ ਹੈ ਅਤੇ ਇਸ ਵਿੱਚ ਟੈਕਸ ਤੋਂ ਬਚਣ ਦਾ ਕੋਈ ਸੰਕੇਤ ਨਹੀਂ ਹੈ।

ਡੱਚੀ ਆਫ਼ ਕਾਰਨਵਲ ਦੇ ਬੁਲਾਰੇ ਨੇ ਕਿਹਾ ਕਿ ਆਪਣੀ ਅਸਟੇਟ ਤੋਂ ਹੋਏ ਕਿਸੇ ਵੀ ਮੁਨਾਫ਼ੇ ਉੱਤੇ ਪ੍ਰਿੰਸ ਚਾਰਲਸ ਆਪਣੀ ਮਰਜ਼ੀ ਨਾਲ ਟੈਕਸ ਭਰਦੇ ਹਨ।

ਕਿਵੇਂ ਤੁਸੀਂ ਕੈਸ਼ ਲੁਕਾ ਸਕਦੇ ਹੋ?

ਬੁਲਾਰੇ ਨੇ ਅੱਗੇ ਕਿਹਾ ਕਿ ਅਸਟੇਟ ਦੇ ਨਿਵੇਸ਼ "ਆਪਣੇ ਸਥਾਨ ਅਤੇ ਆਪਣੀ ਬਣਤਰ ਦੇ ਕਿਸੇ ਹੋਰ ਪਹਿਲੂ ਕਰਕੇ ਕੋਈ...\n\ntl;dr:
ਪ੍ਰਿੰਸ ਚਾਰਲਸ ਨੇ ਕਲਾਈਮੇਟ ਚੇਂਜ ਸਮਝੌਤਿਆਂ ਨੂੰ ਤਬਦੀਲ ਕਰਨ ਲਈ ਮੁਹਿੰਮ ਚਲਾਈ ਸੀ ਪਰ ਇਹ ਨਹੀਂ ਸੀ ਦਸਿਆ ਕਿ ਇਸ ਵਿੱਚ ਉਨ੍ਹਾਂ ਦੀ ਨਿੱਜੀ ਅਸਟੇਟ ਦਾ ਫ਼ਾਇਦਾ ਸੀ। ਇਹ ਬੀਬੀਸੀ ਪੈਨੋਰਮਾਂ ਦੀ ਪੜਤਾਲ ਵਿੱਚ ਸਾਹਮਣੇ ਆਇਆ ਹੈ।